شەفەق نیوز/ ماڵپەڕەیل سۆشیال میدیا، ئمڕوو شەممە، خەوەر و وینەی پەیاکردن ئاژەڵ دەگمەنیگ ویەکیگ لە هەلقەڵانریل چینەیی دەگمەن لە خوەرهەڵات ناوڕاس ولە جەهان لە ناحیەی ئیسحاقی لە پارێزگای سەڵاحەدین بڵاو کردن.
ماڵپەڕەیل باس ئەوە کردن ک راوچییگ لە سەڵاحەدین، سەگ ئاوی ئەوراسی لەناو چەم دیجلە لە ناحیەی ئیسحاقی باشوور خوەرهەڵات سەڵاحەدین پەیا کرد.
پسپۆڕەیلیگ لە ژینگە، ئەرا ئاژانس شەفەق نیوز دیاری کردن ک ئی ئاژەڵە یەکەمین هەڵقوڵان چینەییە لە خوەرهەڵات ناوڕاس ودویەم توومارکردنە لە جەهان ئەرا ئی ئاژەڵ دەگمەنە.
ماڵپەڕەیل هەمیش نشان ئەوە دان ک ئەو راوچیە رازی نەویە ئەو ئاژەڵ دەگمەنە بفرووشێد هەرچەن تەقەلا وپویل فرەیگ دانە.
راوچیەگە ئی ئاژەڵ دەگمەنە وە موڵک عراق وبەشەیگ گرنگ لە سرووشتی زانێد.
